《晓程》
宋代·陈昌时

男儿腰下带芙蓉，羞睹秦官老径松。
羊胛日生寒戍鼓，马蹄风起夜楼钟。
菊花憔悴三分雨，枫叶青红一半冬。
只为新诗吟太早，满衣风露湿重重。

作者简介：陈昌时，字少垣，号物吾，亦名文昌，又名天囿。则翁长子。自少颖悟，博学强记，为文雄深而高古。咸淳元年（1277）癸丑以纶秀科继登博学宏词科，授教授。著有《鸡肋集》。其女嫁南戏鼻祖高则诚。